 Marina SUA a testat cu succes un laser care poate distruge o aeronavă în zbor.
Marina Statelor Unite a testat cu succes o nouă armă laser de mare putere, care poate distruge avioane aflate la altitudini medii. În imaginile publicate, laserul montat pe nava de transport USS Portland distruge o dronă. Laserul dezvoltat de Biroul American de Cercetari Navale poate elimina, de asemenea, și ambarcațiuni.
Americanii au anunțat că au testat cu succes o nouă armă laser de înaltă energie, iar Flor din Pacific a Marinei Americane a publicat imagini în premieră cu exercițiul.Nava USS Portland a executat "prima implementare la nivel de sistem a unui laser de înaltă energie cu mediu solid pentru dezafectarea unei drone aeriene", potrivit unui comunicat de presă.Marina nu a dezvăluit locul precis unde au avut loc testele, specificând doar că s-au desfășurat în Pacific, pe 16 mai."Prin teste avansate pe mare împotriva avioanelor fără pilot şi vaselor mici, obţinem informaţii valoroase despre capacităţile LWSD împotriva unor posibile ameninţări. Cu acestă nouă tehnologie avansată redefinim războiul pe mare pentru Flota americană", a declarat Karrey Sanders, comandantul navei USS Portland.